## Odluka o izdavanju blagajničkih zapisa Narodne banke Hrvatske

### NN 73/1991 (31.12.1991.), Odluka o izdavanju blagajničkih zapisa Narodne banke Hrvatske

# VLADA REPUBLIKE HRVATSKE

Na temelju članka 12., 67. stavka 1. točke 7. te članka 90. stavka 3.
Uredbe o Narodnoj banci Hrvatske ("Narodne novine", br. 71/91),
guverner Narodne banke Hrvatske donio je

## ODLUKU

### o izdavanju blagajničkih zapisa Narodne banke Hrvatske

I.

Narodna banka Hrvatske izdavat će blagajničke zapise koje banke i druge
financijske organizacije (u daljnjem tekstu: banke) mogu kupovati na način
i uz uvjete što su predviđeni ovom odlukom.

II.

Blagajnički zapis u smislu ove odluke sadrži: oznaku da je blagajnički
zapis, naziv i sjedište izdavaoca, oznaku da blagajnički zapis glasi na
donosioca, novčani iznos na koji glasi blagajnički zapis, mjesto i datum
izdavanja i serijski broj blagajničkog zapisa, prava imaoca blagajničkog
zapisa, rok dospijeća, visinu i način,obračuna kamate i faksimil potpisa
guvernera Narodne banke Hrvatske. Blagajnički zapisi u smislu ove odluke,
izdavat će se s rokom dospijeća od 7 dana, jednog mjeseca, tri mjeseca,
šest mjeseci, devet mjeseci i dvanaest mjeseci. Ukupno stanje prodanih
blagajničkih zapisa po ovoj Odluci može iznositi najviše 8.000.000.000
hrvatskih dinara. Blagajnički zapisi izdaju se u apoenima od 100.000, 500.000,
1.000.000. 5.000.000 i 10.000.000 hrvatskih dinara.

III.

Narodna banka Hrvatske prodavat će blagajničke zapise bankama na aukcijama
što ih sama organizira na temelju odluke Guvernera Narodne banke Hrvatske.
Odlukom iz stava 1. ove točke utvrđuju se pobliže uvjeti za prodaju blagajničkih
zapisa za svaku pojedinu aukciju i to:

1) vrijeme aukcije,

2) ukupni iznos blagajničkih zapisa koje će Narodna banka Hrvatske ponuditi
na pojedinoj aukciji, po rokovima dospijeća.

3) kamatne stope po kojima će Narodna banka Hrvatske prodavati blagajničke
zapise.

U razdoblju između dvije aukcije blagajnlčke zapise Narodna banka Hrvatske
prodavat će na međubankarskom tržištu novca ili izravno banci, a na zahtjev
banke. Uvjeti iz stava 2. odredaba pod 2) i 3) ove točke su poslovna tajna
Narodne banke Hrvatske i ne mogu se saopćavati drugim osobama.

IV.

Banke će, u okviru iznosa iz točke 2. stavka 3. ove odluke upisavati
kod Narodne banke Hrvatske i blagajničke zapise što su ih na temelju propisa
obvezne držati kao minimalnu likvidnost odnosno kao posebnu rezervu likvidnosti.
Blagajničke zapise upisane u smislu ove točke banke drže deponirane kod
Narodne banke Hrvatske. Blagajničke zapise upisane u smislu ove točke banke
mogu naplatiti i prije roka njihova dospijeća, s tim da tako dobivena sredstva
banka upotrebljava za pokriće nedostatka sredstava na žiro-račun banke.

V.

Blagajničke zapise upisane po odredbama ove odluke banke mogu prenositi
na druge banke po osnovi kupoprodaje tih zapisa ili za namirivanje obveza
između banaka, uz uvjete i na način što ih imalac blagajničkog zapisa ugovori
s kupcem tih zapisa.

VI.

Obveze po osnovi kamate. koje proizlaze iz blagajničkih zapisa izdanih
po odredbama ove odluke, Narodna banka Hrvatske izvršava mjesečno. odnosno
o roku dospijeća.

VII.

Na dan stupanja na snagu ove odluke prestaje važiti Odluka o izdavanju
blagajničkih zapisa Narodne banke Jugoslavije ("Službeni list SFRJ"
broj 84/89, 7/90, 10/90 14/90. 27/90, 37/90, 42/90, 8/91. 22/91, 44/91
i 66/91).

VIII.

Ova odluka stupa na snagu danom objave u "Narodnim novinama".

O.br. 68/91.

Zagreb, 30 prosinca 1991.

Guverner Narodne banke Hrvatske

**dr. Ante Čičin-Šain v. r.**

Odluka, NN 73/1991-1909